**Ministru kabineta rīkojuma projekta “Par nekustamā īpašuma atsavināšanu pierobežas ceļa zemes nodalījuma joslai pie Jansu novērošanas torņa” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta mērķis ir atsavināt sabiedrības vajadzībām nepieciešamo nekustamo īpašumu, kas atrodas valstij piederoša pierobežas ceļa zemes nodalījuma joslā pie Jansu novērošanas torņa.Ministru kabineta rīkojuma projekts stājas spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts “Par nekustamo īpašumu atsavināšanu pierobežas ceļa zemes nodalījuma joslai pie Jansu novērošanas torņa” (turpmāk – rīkojuma projekts) izstrādāts saskaņā ar:1. Zemes pārvaldības likuma 8.panta septīto daļu.2. Sabiedrības vajadzībām nepieciešamā nekustamā īpašuma atsavināšanas likuma 9.panta pirmo daļu.3. Deklarācijas par Artura Krišjāņa Kariņa vadītā Ministru kabineta iecerēto darbību 197.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabinets ar 2003.gada 8.jūlija sēdes protokola Nr.39 42. § “Par situāciju valsts austrumu robežas izbūves jomā” ir pieņēmis konceptuālu lēmumu par sabiedrības vajadzību nodrošināšanai nepieciešamā projekta īstenošanu – pierobežas ceļa pie Jansu novērošanas torņa (inženierbūves kadastra apzīmējums 4466-004-0092-001) (turpmāk – pierobežas ceļš) izbūvi, lai nodrošinātu operatīvu Valsts robežsardzes funkciju pildīšanu. Pierobežas ceļš pieņemts ekspluatācijā 2004.gada 22.decembrī un ir Iekšlietu ministrijas bilancē.Saskaņā ar Zemes pārvaldības likuma 8.panta pirmo un septīto daļu, kas nosaka: “Ja līdz šā likuma spēkā stāšanās dienai autoceļš reģistrēts kā pašvaldības vai valsts ceļš un iekļauts pašvaldības vai valsts bilancē, bet zeme zem ceļa zemesgrāmatā ierakstīta uz privātpersonas vārda, šī persona nedrīkst liegt pārvietošanos pa pašvaldības vai valsts ceļu”. Valsts vai pašvaldība atbilstoši budžeta iespējām vienojas ar zemes īpašnieku par zemes zem ceļa vai ielas atsavināšanu un atsavina to saskaņā ar normatīvajiem aktiem par sabiedrības vajadzībām nepieciešamā nekustamā īpašuma atsavināšanu.Pierobežas ceļa zemes nodalījuma joslai nepieciešams atsavināt nekustamā īpašuma “Lejkalni-1” (nekustamā īpašuma kadastra Nr. 4466 004 0090) daļu – zemes vienību (zemes vienības kadastra apzīmējums 4466 004 0188) 0,43 ha platībā – Demenes pagastā, Daugavpils novadā (turpmāk – nekustamais īpašums “Lejkalni-1”)Nekustamais īpašums “Lejkalni-1” ir ierakstīts Daugavpils tiesas Demenes pagasta zemesgrāmatas nodalījumā Nr.207.Nekustamajam īpašumam “Lejkalni-1” zemesgrāmatā nav ierakstīti apgrūtinājumi par labu trešajām personām.Nekustamajam īpašumam “Lejkalni-1” saskaņā ar zemes vienības ar kadastra apzīmējumu 4466 004 0188 apgrūtinājumu plānu ir noteikti šādi apgrūtinājumi:- pierobeža – 0,43 ha;- pierobežas josla – 0,43 ha;- dabas parka teritorija, ja tā nav iedalīta funkcionālajās zonās – 0,43 ha;No 100 līdz 1000 hektāriem lielas dabiskas ūdenstilpes vides un dabas resursu aizsardzības aizsargjoslas teritorija lauku apvidos – 0,31 ha- ceļa servitūta teritorija – 0,32 ha.Nekustamā īpašuma “Lejkalni-1” īpašniekam 2019.gada 30.janvārī saskaņā ar Ministru kabineta 2011. gada 15. marta noteikumu Nr.204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” (turpmāk – MK noteikumi Nr.204) 13.punktu nosūtīts paziņojums Nr.1.2.2-09/787.Nekustamā īpašuma “Lejkalni-1” īpašnieka pārstāvis 2019.gada 11.februāra vēstulē Nr.1.12/7 “Par informācijas sniegšanu” informēja, ka piekrīt nekustamā īpašuma “Lejkalni-1” atsavināšanai, vienlaikus norādot uz zaudējumiem, kas tā rezultātā īpašniekam radīsies, jo būs jāveic atkārtota meža taksācija. Zaudējumu kopējā summa tiks precizēta pēc meža taksācijas veikšanas.Sertificēts vērtētājs noteica, ka nekustamā īpašuma “Lejkalni-1”, Demenes pagastā, Daugavpils novadā, kadastra Nr.4466 004 0090, atsavināmās daļas – zemes vienības ar kadastra apzīmējumu 4466 004 0188 0,43 ha platībā tirgus vērtība 2019.gada 5.jūlijā ir 427,14 *euro* (četri simti divdesmit septiņi *euro* un 14 centi). Nekustamā īpašuma “Lejkalni-1” apskates laikā konstatēts, ka atsavināmajā zemes gabalā gar ceļa malām ir augoši koki (mežaudze), kuru precīzu apjomu, pamatojoties uz iesniegto dokumentu apjomu, vērtētājam nav iespējams identificēt. Iesniegtajā situācijas plānā koki nav iezīmēti, tāpat nav iesniegti nekādi dokumenti par koku dastošanu un koksnes novērtējumu. Nekustamā īpašuma “Lejkalni-1” īpašnieks tika informēts par nekustamā īpašuma “Lejkalni -1” apskati, bet norādīja, ka apskatē nepiedalīsies. Ievērojot minēto, nekustamā īpašuma “Lejkalni-1” noteiktajā tirgus vērtībā nav iekļauta zemes gabalā augošo koku vērtība. Citi atsavināšanas rezultātā radušies zaudējumi nav identificēti.Zemes ierīcības projekta izstrādes un realizācijas laikā zemes lietošanas mērķis un veids nav mainījies, un atsavināšanas gaitā darbi atsavināmajā zemes vienībā, kas varētu mainīt zemes vienības vērtību netika veikti, līdz ar to nav pamata uzskatīt, ka institūcijas veikto darbību dēļ mainījusies nekustamā īpašuma vērtība.Ar Iekšlietu ministrijas 2017.gada 29.jūnija rīkojumu Nr.1-12/1589 “Par pastāvīgās komisijas izveidošanu sabiedrības vajadzībām nepieciešamā īpašuma atsavināšanai” izveidotā komisija (turpmāk - Komisija) 2019.gada 29.jūlijā nosūtīja nekustamā īpašuma “Lejkalni-1” īpašniekam uzaicinājumu Nr.1.2.2-09/5579 piedalīties sēdē par aprēķinātās atlīdzības izvērtēšanu.Nekustamā īpašuma “Lejkalni-1” īpašnieka pārstāvis 2019.gada 6.augustā iesniegumā informēja, ka aprēķinātai atlīdzībai 427,14 *euro* (četri simti divdesmit septiņi *euro* un 14 centi) par nekustamā īpašuma “Lejkalni-1” Demenes pagastā, Daugavpils novadā, kadastra Nr.4466 004 0090, atsavināmās daļas - zemes vienības ar kadastra apzīmējumu 4466 004 0188, 0,43 ha platībā atsavināšanu nepiekrīt un Komisijas sēdē par aprēķinātās atlīdzības izvērtēšanu nepiedalīsies. Nekustamā īpašuma “Lejkalni-1” īpašnieka pārstāvis savu nostāju pamatoja ar to, ka pirms laika ir veikta līdzīga nekustamā īpašuma - (nekustamais īpašums “Viktorija-3”, Daugavpils novadā, kadastra Nr.4486 006 0004) iegāde, kas izmaksājusi 1400 *euro*, nerēķinot transporta un vērtēšanas izmaksas. Papildus tam īpašnieka pārstāvis paskaidroja, ka, sadalot īpašumu, mainās meža platība, un tas nozīmē, ka īpašniekam būs papildus izmaksas par jaunās taksācijas izgatavošanu, taču nekādi apliecinoši dokumenti par to netika iesniegti.Īpašnieka pārstāvis telefoniski informēts par tiesībām Ministru kabineta 2011.gada 15.marta noteikumu Nr. 204 “Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 2.punkta kārtībā iesniegt dokumentus, kas apliecina augošo koku vērtību un citus zaudējumus un saņemt par to atlīdzību vai paturēt kokus sev.Komisija, nosakot atlīdzību par nekustamo īpašumu “Lejkalni-1”, ņēma vērā sertificēta nekustamā īpašuma vērtētāja slēdzienu, ka nekustamā īpašuma “Lejkalni-1” tirgus vērtība 2019.gada 5.jūlijā ir 427,14 *euro* (četri simti divdesmit septiņi *euro* un 14 centi), kā arī to, ka lietā nav dokumentu, kas apliecinātu citus zaudējumus, kas nekustamā īpašuma “Lejkalni-1” īpašniekam varētu rasties sakarā ar nekustamā īpašuma “Lejkalni-1” atsavināšanu. Saskaņā ar MK noteikumu Nr.204 2.punktu zaudējumus, kas atsavinātā nekustamā īpašuma bijušajam īpašniekam radušies nekustamā īpašuma atsavināšanas procesā un nav iekļauti atlīdzībā vai radušies pēc nekustamā īpašuma atsavināšanas, valsts pārvaldes iestāde vai pašvaldība, kuras kompetencē ir attiecīgo sabiedrības vajadzību nodrošināšana (turpmāk – institūcija), atlīdzina, nepiemērojot šajos noteikumos paredzēto kārtību. Minētos zaudējumus atlīdzina, pamatojoties uz atsavinātā nekustamā īpašuma bijušā īpašnieka iesniegumu, kuram pievienoti dokumenti, kas apliecina zaudējumu apmēru. Ievērojot minēto, nekustamā īpašuma “Lejkalni-1” īpašnieks tam radušos zaudējumus varēs pieteikt arī vēlāk.Komisija, pamatojoties uz MK noteikumu Nr.204 35.punktu, nolēma apstiprināt atlīdzību par nekustamā īpašuma “Lejkalni-1” atsavināšanu, nosakot to 427,14 *euro* (četri simti divdesmit septiņi *euro* un 14 centi) apmērā (2019.gada 4.septembra lēmums Nr.14, 2.§).Nekustamā īpašuma “Lejkalni-1” kadastrālā sadale pirms novērtēšanas un lietošanas mērķa noteikšana atbilstoši faktiskajai situācijai neietekmēja šā nekustamā īpašuma vērtību.Pamatojoties uz MK noteikumu Nr.204 36.1.apakšpunktu, Iekšlietu ministrija ar 2019.gada 3.oktobra lēmumu Nr.1-67/156 apstiprināja taisnīgas atlīdzības apmēru par nekustamo īpašumu “Lejkalni-1”, nosakot to 427,14 *euro* apmērā.Pēc atsavināšanas pabeigšanas Iekšlietu ministrija īpašuma tiesības uz nekustamo īpašumu “Lejkalni-1” normatīvajos aktos noteiktajā kārtībā nostiprinās zemesgrāmatā uz valsts vārda Iekšlietu ministrijas personā.Projekts attiecas uz publiskās pārvaldības politikas jomu (valsts īpašumu pārvaldība) un Iekšlietu politikas jomu (Valsts robežas drošība). |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Nodrošinājuma valsts aģentūra. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecināms uz tajā minēto nekustamo īpašumu īpašniekiem, kuriem piederošais īpašums tiek atsavināts. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets |  0 |  0 |  0 |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Izdevumi, kas saistīti ar nekustamā īpašuma atsavināšanu un īpašuma tiesību nostiprināšanu zemesgrāmatā kopumā ir 524 *euro* apmērā (EKK 5240) (budžeta apakšprogramma 40.02.00 „Nekustamais īpašums un centralizētais iepirkums”), tajā skaitā:1. izdevumi, lai segtu atlīdzību par nekustamā īpašuma “Lejkalni-1” atsavināšanu – 427,14 *euro.*
2. izdevumi, kas saistīti ar nostiprinājuma lūguma parakstīšanu pie notāra - 66 *euro;*
3. izdevumi, kas saistīti ar īpašuma tiesību nostiprināšanu zemesgrāmatā - 30 *euro.*

Nepieciešamais finansējums nekustamo īpašumu atsavināšanai un īpašumu tiesību nostiprināšanai zemesgrāmatā, tiks nodrošināts Iekšlietu ministrijai (Nodrošinājuma valsts aģentūrai) piešķirto valsts budžeta līdzekļu ietvaros.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrija, Nodrošinājuma valsts aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē projekta izstrādē iesaistīto institūciju funkcijas un uzdevumus. |
| 3. | Cita informācija | Nav |

Iekšlietu ministrs Sandis Ģirģens

Vīza: Valsts sekretārs Dimitrijs Trofimovs

Liepiņš 29468263

gunars.liepins@agentura.iem.gov.lv